ઓડિયો ક્લિપ વાયરલ થયા બાદ પોતાની પ્રતિક્રિયા આપતાા વિક્રમ માડમે જણાવ્યું હતું કે, "હજારો કોંગ્રેસના કાર્યકરો ભાજપમાં જતા હોય, અને જશે. વિક્રમ માડમના ખભે ક્યારેય કેસરિયા ખેસ નહીં હોય. અમારે અમારા કાર્યકરોને સાંભળવા પડે છે, તેમને જવાબ આપવા પડે છે. નેતાઓ માના પેટમાંથી પેદા નથી થતાં પરંતુ કાર્યકરો તેમને નેતા બનાવે છે. ઘણા નેતાઓ વેચાણા છે અને ઘણા નહીં વેચાય. મારી નારાજગી કાર્યકરોને લઈને મારા પ્રમુખ સાથે છે. મેં તેમની સાથે વાત કરી છે અને હજી પણ વાત કરીશ. પક્ષ ફોરમમાં પ્રશ્નનોના જવાબ મળશે ત્યાં સુધી અમે ચર્ચા કરીશું. ભગતસિંહ મારા આદર્શ છે. તેઓ દેશ માટે શહીદ થઈ ગયા હતા તો હું કોંગ્રેસના સાચા કાર્યકરોના પ્રશ્નો માટે પ્રદેશ પ્રમુખ સામે કેમ ન લડી શકું. ચર્ચાથી નિરાકણ આવશે, પરંતુ જો યોગ્ય નિકાલ નહીં આવે તો પાર્ટી છોડીને ઘરે બેસી જઈશ."